
חולין קכה ע"א



טקסט הדף





	וקולית המוקדשין הנוגע בהן בין סתומים בין נקובים טמא קולית נבלה וקולית השרץ הנוגע בהם סתומים טהורים נקובים כל שהוא מטמא במגע מנין שאף במשא ת''ל {ויקרא יא-כז} הנוגע והנושא את שבא לכלל מגע בא לכלל משא לא בא לכלל מגע לא בא לכלל משא:


	גמ' נוגע אין אבל מאהיל לא היכי דמי אי דאיכא כזית בשר באהל נמי ליטמא דליכא כזית בשר ואי דאיכא כזית מוח מבפנים טומאה בוקעת ועולה באהל נמי ליטמא דליכא כזית מוח בפנים ואי מוח מבפנים מעלה ארוכה מבחוץ אבר מעליא היא באהל נמי ליטמא אמר רב יהודה בריה דרבי חייא זאת אומרת מוח בפנים אינו מעלה ארוכה מבחוץ במאי אוקימתא דליכא כזית אי הכי במוקדשים אמאי מטמא ותו קולית נבלה וקולית השרץ כי ניקבו אמאי מטמאו הא לא קשיא רישא דליכא כזית סיפא דאיכא כזית ומאי קמ''ל מילי מילי קא משמע לן רישא קמ''ל דמוח מבפנים אינו מעלה ארוכה מבחוץ מוקדשין מאי קמ''ל שימוש נותר מילתא היא דאמר מרי בר אבוה אמר רבי יצחק עצמות קדשים ששימשו נותר מטמאין את הידים הואיל ונעשה בסיס לדבר האסור נבלה אע''ג דאיכא כזית ניקבה אין לא ניקבה לא אביי אמר לעולם מוח מבפנים מעלה ארוכה מבחוץ והכא במאי עסקינן בששפה וכדרבי אלעזר דא''ר אלעזר קולית ששפה לארכה טמאה לרחבה טהורה וסימניך דיקלא ורבי יוחנן אמר לעולם דאיכא כזית ומוח מבפנים מעלה ארוכה מבחוץ ומאי נוגע דקתני מאהיל ואי מוח מבפנים מעלה ארוכה מבחוץ קולית נבלה וקולית השרץ כי לא נקבו אמאי טהורים אמר רבי בנימין בר גידל אמר ר' יוחנן הכא במאי עסקינן כגון דאיכא כזית מוח המתקשקש גבי מת טומאה בוקעת ועולה נבלה כיון דמתקשקש הוא ניקבה אין לא ניקבה לא א''ר אבין ואיתימא ר' יוסי בר אבין אף אנן נמי תנינא הנוגע בכחצי זית ומאהיל על חצי זית או חצי זית מאהיל עליו טמא אי אמרת בשלמא חד שמא הוא משו''ה מצטרף אלא אי אמרת תרי שמי נינהו מי מצטרף והתנן זה הכלל כל שהוא משם אחד מצטרף וטמא משני שמות טהור אלא מאי חד שמא הוא אימא סיפא אבל





רש"י





	וקולית המוקדשים. במסכת פסחים (דף קכ:) תנן הפגול והנותר מטמאין את הידים דגזרי בהו רבנן משום חשדי כהונה ועצלי כהונה כדמפרש התם וגזרו אף בעצמות ששימשו נותר: נבלה. אין עצמותיה מטמאים דכתיב (ויקרא יא) בנבלתה ולא בעצמות וכן שרץ הלכך סתומים טהורים אף מלטמא במשא וכ''ש מגע דאי אפשר לו ליגע ואע''ג דשומר מכניס ומוציא טומאה ה''מ בדבר שאפשר ליגע בטומאה עצמה ואפילו לא נגע בה אלא בשומר טמא אבל היכא דאי אפשר ליגע בטומאה עצמה אין שומר מטמא: נקובים כל שהוא. אפילו כחוט השערה. שאפשר להכניס בו חוט השערה של ראשו או זקנו והרי הוא מטמא בכך כדלקמן: גמ' ואי דאיכא כזית מוח מבפנים טומאה בוקעת ועולה. קושיא היא אמאי אין מטמא באהל הרי אין לה חלל טפח וקיימא לן בברכות (דף יט:) כל חלל שאין בו טפח אינו חוצץ בפני המת: ואי. קסבר מוח שבפנים מעלה ארוכה לבשר מבחוץ אע''ג דליכא מוח הואיל ובמחובר לחי סוף המוח לבא שהרי פעמים שהמוח כולו כלה וחוזר וע''י המוח גדל הבשר מלמעלה א''כ בלא בשר ובלא מוח חשיב אבר כל עצם חלול ותנן (אהלות פ''א מ''ז) האברים אין להן שיעור אפילו פחות מכזית מן המת ופחות מכעדשה מן השרץ: קסבר. אין מוח שבפנים מעלה ארוכה לבשר מבחוץ. והכא הואיל וליכא בשר אין סופו להעלות ארוכה בחי ולא אבר מיקרי א''ה במוקדשין אמאי טמאים. הרי לא שימשו נותר דאין נותר בפחות מכזית: כי נקבו אמאי טמאין. הא אמרת דאין שומרין מצטרפין לטומאה חמורה: רישא. דקולית המת: דליכא כזית. לפיכך אין מטמא באהל: סיפא. מוקדשים ושרץ ונבלה: דאיכא כזית. לפיכך גבי מוקדשין איכא שיעור נותר וגבי נבלה ושרץ איכא שיעור לטמא: ומאי קמ''ל. כיון דרישא ליכא כזית אכתי לא אשמעינן דעצם כשעורה מטמא במגע ולא באהל וכזית מן הנבלה מטמא: מילי מילי. כל דבר ששנה במשנתנו אשמעינן טעמא בכל חד וחד מה שהראה זה לא הראה זה: רישא. אשמעינן מדלא טימא באהל על כרחיך שמעת מינה דמוח שבפנים אין מעלה ארוכה מבחוץ דאי מעלה בין אית ביה בין לית ביה מטמא: מילתא היא. כנותר עצמו ואיצטריך לאשמועינן דהכי הוא כדרב מרי משום דבפסחים (דף קכ:) לא תנן אלא הפגול והנותר אבל שמושו לא תנן ואשמעינן מתניתין דמשום דשימשו כזית נותר מטמאה אפי' כשהיא סתומה ולא נגע במוח טמא משום עצם ששימש את הנותר: לא ניקבה לא. דבעינן אפשר ליגע כדתני טעמא בהדיא לקמן: אביי אמר לעולם מוח מעלה ארוכה. ומתניתין בששפה נסרה במגל או בסכין דתו לא מעלה ארוכה והלכך כיון דליכא כזית מוח דמטמא באהל משום שיעור לא מטמא אבר ובמוקדשין נבלה ושרץ בדאיכא כזית כדאוקימנא ואביי לא פליג אלא במעלה ארוכה: לארכה. דעכשיו שייר בה רצועה שלא שיפה: טמאה. ואפילו אין בה לא בשר ולא מוח דמוח שהיה עתיד לבא מבפנים מעלה ארוכה וכיון דדכוותה בעלי חיים מעלה ארוכה השתא נמי אבר הוא ולא בעי שיעור: לרחבה. סביב סביב ואפילו במקום אחד: דקל. אם תטול ממנו רצועה סביב הוא מתיבש שלא הנחת דרך לשרף לעלות מן הקרקע למעלה ממקום שנקלף ואם תקליפנו לארכו ותשייר צדו אחד יש דרך לשרף לעלות: לעולם. רישא דאיכא כזית דלא מוקמינן מתניתין בתרי טעמי וא''נ ליכא כזית הויא מטמא באהל דמוח שבפנים מעלה ארוכה: ומאי נוגע מאהיל. מאהיל נמי במשמע כדמפרש ואזיל דאיכא תנא דקרי למאהיל נוגע: אמאי טהורים. עצם גופיה אבר הוא ובלא מוח נמי מטמא וסתימה מאי אהניא: המתקשקש. יבש ונעקר בתוך החלל דהוא לא מעלה ארוכה: גבי מת. אף על גב דאינו מעלה ארוכה מטמא באהל דהא בלא חשיבות אבר הא איכא שיעור וסתימה לא מהניא ביה דטומאה בוקעת ועולה ומוקדשים הרי שמשו נותר: נבלה כיון דמתקשקש הוא. ושוב אינו מעלה ארוכה לאו אבר הוא הלכך ניקבו דאפשר ליגע מטמאים משום שיעור לא ניקבו לא דלאו אבר הוא דהשתא גרע מקולית שיש בה בכעדשה מוח לח דההוא מעלה ארוכה הוא: אף אנן נמי תנינא. דקרי למאהיל נוגע:





תוספות





	נוגע אין מאהיל לא. וא''ת מנא ליה למידק מאהיל לא אי משום דלא קתני לה הא לא קתני נמי משא אע''ג דעצם כשעורה מטמא במשא וי''ל דמשא לא אצטריך למתני אבל אהל הוה ליה למתני כיון דאין עצם מטמא באהל אע''ג דלא מתני ליה במוקדשין מ''מ הוה ליה למתני באפי נפשיה אמת אע''ג דלא הוי אהל דומיא דנוגע דנוגע בכל מקום טמא אבל מאהיל לא מטמא אלא כנגד המוח מ''מ במאי דהוי לתנייה ואם תאמר ולשני ליה הא מני רבי יוסי דלית ליה טומאה בוקעת ועולה לקמן בשמעתין ושמא לא מסתבר ליה לאוקמה כר' יוסי: ואי מוח שבפנים מעלה ארוכה מבחוץ. פירש הקונטרס אע''ג דליכא מוח כלל וזה דחקו מדלא מוקי לה דלית ביה מוח ובחנם דחק דמדנקט קולית משמע דמיירי דאיכא מוח קצת: אי הכי מוקדשים כו'. פירוש בשלמא. אי איירי בדאיכא כזית א''ש מוקדשין אפי' למ''ד בערבי פסחים (פסחים קכא.) נותר בכביצה דכל חד איירי בשיעור דידיה אלא כיון דבמת איירי בדליכא שיעור מוקדשין אמאי כו' תימה דמאי קמ''ל רב מרי מתניתין היא ועוד דבפ' כיצד צולין (שם דף פג.) מייתי סייעתא לרב מרי ודחי לה לייתי הך מתניתין דהכא ונראה דרב מרי אשמועינן עצמות ששמשו נותר כבר אפי' אין בהן עכשיו כלום ומתני' איכא לאוקומי בדאיכא אכתי כזית ומ''מ חדוש הוא דאיכא שימוש נותר בעולם ובפסחים דבעי לאתויי מעצמות פסח דקאמר אלא לאו דאית ביה מוח היינו שהיה בה מוח כבר דעכשיו לא קאמר דפשיטא דטעונין שרפה משום מוח: הכא במאי עסקינן בששיפה. דתו לא מעלה ארוכה והלכך כיון דליכא כזית מוח לא מטמא באהל דליכא שיעור ולא הוי נמי אבר ואשמועינן דשיפה אינו מטמא באהל: ומאי נוגע דקתני מאהיל. וקמ''ל דנוגע היינו מאהיל ומצטרפין וא''ת ליתני כזית מן המת הנוגע בו טמא ואנא ידענא דנוגע היינו מאהיל וי''ל דלא הוה שמעינן ליה מהכא אלא משום דקים לן בעלמא דכזית מן המת מטמא באהל אבל השתא דקתני קולית מן המת וקתני נוגע מוכיח דנוגע היינו מאהיל דאי אפשר ליגע במוח ממש בתוך הקולית אלא ע''י אהל: הכא במאי עסקינן בכזית מוח המתקשקש. הא דלא קאמר כששיפה כדאמר לעיל אפשר דסבירא ליה דשיפה מעלה ארוכה מבחוץ:





רשב"א

הא דדייקינן: נוגע אין מאהיל לא. איכא למידק ומנא ליה דמאהיל לא, אי משום דלא קתני מאהיל, הא לא קתני נמי משא, ואפ"ה מטמא, י"ל דמשא ודאי לא איצטריך ליה, דעצם גופיה מטמא במש', אבל אהל דצריך ולא קתני אהל משום מוקדשין דלא מיתני' לו, לא היא דמתניתין מילי מילי קתני, ואלו במת מטמא במשא ה"ל למיתנייא.



אי קסבר מוח מבפנים מעלה ארוכה מבחוץ אבר מעליא הו'. פירש רש"י ז"ל ואע"ג דליכא מוח הואיל ובמחובר סוף המוח לבא, שהרי פעמים שהמוח כולו כלה וע"י מוח גדל בשר מלמעלה. והוצרך ז"ל לפ' משום דאי בעי מוח לוקמה כגון דליכא מוח כל. ואינו מחוור דאם איתא דאפילו בלא מוח כלל מטמא משום אבר, היכי בעינן בעצמות רוב בנינו ורוב מנינו לטמא באהל, והלא ברוב בנינו ורב מנינו אי אפשר שלא יהא בהן עצמות שיהא בהן מוח ונימא שהן כאבר מן המת ומטמאין באהל בפני עצמן. ועוד דהא דאמרינן לקמן בסמוך דמוח המתקשקש אינו מעלה ארוכה מבחוץ (ואפשר) [וכי אפשר] לומר דגריע טפי המוח המתקשקש ודמי (שאין) [מכשאין] שם מוח כלל אלא ודאי מוח ממש בעינן. וא"ת א"כ תיקשי לן לוקמה בשאין שם מוח, לא היא דמ"ה נקט קולית דש"מ דבר שיש שם מוח קא מיירי.





המאירי

קולית המוקדשין וכו' טומאה זו מדברי סופרים בפגול ונותר שיטמאו את הידים ופי' בכאן על גזרה זו שהיא אף בעצמות:



נבלה ושרץ אין עצמותיהן מטמאין והילכך קולית סתומה שלהן מגעה טהור ואם היתה נקובה כל שהו מטמאה בין במגע בין במשא מצד המוח שבתוכן:



ביצת השרץ המרוקמת אע"פ שהשרץ נראה מתוכה טהורה ניקבה כל שהו הנוגע בה טמא ופירשו בגמ' אפי' כחוט השערה הואיל ואפשר לו לבא לידי מגע בחתיכת שער שהוא שומר ויכול להביא את הטומאה וגדולי המפרשים כתבו שאינו מביא טומאה אבל מ"מ מפרשים בזו הואיל ומ"מ יכול ליגע בה באיזה צד ואין השרץ מטמא במשא כלל:



זהו ביאור המשנה וכלה הלכה היא אלא שיש בקצת דברים שבה תנאים כמו שיתבאר ודברים שנכנסו תחתיה בגמ' להשלמת ענין זה אלו הן:



קולית זו של שרץ ושל נבלה שאמרנו עליהם שאין מטמאין במגע פי' הדבר אפי' היו מלאים מוח ומ"מ דוקא מוח המתקשקש שאינו מעלה ארוכה אבל אם היה עומד במקומו ויש בו כדי להעלות ארוכה בחי מבחוץ הנוגע בה טמא ככל האיברים שיש בהם לעלות ארוכה:



קולית המת שלא כתבנו עליה אלא טומאת מגע אם היה בה כזית מוח מטמא באהל שהטומאה בוקעת ועולה שלש טמאות יש במת כמו שביארנו בכמה מקומות מגע ומשא ואהל כל שהוא משם אחד מצטרף משני שמות אין מצטרף כיצד נגע בשני חצאי זיתים או נשאן בבת אחת או שהאהיל בחצי זית וחצי זית מאהיל עליו טמא נגע בחצי זית ונשא חצי זית טהור וכן כל כיוצא בזה:





מהרש"א - חידושי הלכות

תד"ה נוגע אין מאהיל כו' מאהיל לא מטמא אלא כנגד המוח כו' עכ"ל דבריהם אינם מובנין לן דמהך שמעתין דלעיל גבי שני עצמות ועליהן ב' חצאי זיתים והכניס ראשיהם השנים כו' דמוקי לה התם אי ביד אי בשומר מוכח בהדיא דבמאהיל נמי שלא כנגד המוח מטמא נמי מטעם שומר דמכניס ומוציא וכפרש"י שם וצ"ע:


בא"ד וא"ת ולישני ליה כו' לא מסתבר ליה לאוקמא כרבי יוסי עכ"ל וה"מ לתרוצי נמי דלר"י נמי דלית ליה טומאה בוקעת ועולה מודה בקולית סתומה דהוי כמו מת בכסותו וכ"כ התוס' לקמן ע"ש:





מהר"ם

בתוס' ד"ה אי הכי וכו' תימה מאי קמ"ל רב מרי וכו'. נראה דדבור בפני עצמו הוא:


בא"ד ובפסחים דבעי לאתויי מעצמות פסח וכו'. לפום ריהטא משמע דהתוס' ר"ל דסייעתא מייתי שם מפסח ואינו כן אלא הכי איתא התם מיתיבי כל עצמות קדשים אין טעונין שריפה חוץ מעצמות הפסח וכו' פי' משום שאינו יכול לשוברם משום דכתיב ועצם לא תשברו בו לפיכך אם נעשה נותר צריך לשורפו עם המוח אבל שאר קדשים שובר העצמות ומוציא המוח ושורפו ומשליך העצמות ופריך שם ה"ד אילימא דלית בהו מוח עצמות פסח למה להו שריפה אלא פשיטא דאית בהו מוח ואי סלקא דעתך שימוש נותר מלתא היא עצמות קדשים אמאי אין טעונין שריפה וכו' וא"כ צריך לפרש כוונת התוס' דהכא דהכי מקשה ובפסחים דבעי לאתויי וכו' ר"ל דמקשה שם ארב מרי ומייתי ראיה שם מכח עצמות הפסח דבשאר קדשים אפי' אית בהו מוח אין נעשין נותר דשימוש נותר לאו מלתא היא ומאי פריך שם ארב מרי תקשה ליה מתניתין דהכא דהא הכא מבואר בהדיא במתניתין דאתא לאשמועינן דשימוש נותר מלתא היא כשיש בהם מוח ולכך פירשו דהתם ר"ל שהיה כבר בהן מוח אכל עתה אין בהן מוח וכו':


ד"ה ומאי נוגע דקתני מאהיל וכו' אבל השתא דקתני קולית מן המת וכו' דאי אפשר ליגע ממש במוח בתוך הקולית אלא ע"י אוהל. ויש להקשות איך מוכח השתא נמי דנוגע הוי מאהיל דלמא לעולם אימא לך דהוי נוגע ממש ולא משום דנוגע במוח הוי טמא אלא משום דנגע בעצם הקולית בעצמו דהא עצם של מת כשעורה מטמא במגע ובמשא ויש לתרץ דהכא ע"כ לא משום עצם עצמו קא מטמא אלא משום מוח דאל"כ למה נקט קולית א"ו משום דסתם קולית יש בו מוח וק"ל:





חכמת שלמה

גמ' אביי אמר לעולם מוח כו' כצ"ל:





רש"ש

תד"ה נוגע. אבל מאהיל לא מטמא אלא כנגד המוח. עי' מהרש"א. ובתור"ע ביאר יותר ואף היכא דא"א לבא לידי מגע לא מטמא משום שומר כו' צ"ל דהתם מיקרי אתיא לכלל מגע דאילו מאהיל על העצם שנגד המוח טמא משום טומאה בוקעת ועולה והוי כמגע. וק"ל דהא השתא אכתי לא אסיק אדעתיה דזה נקרא מגע עד שחידש לנו ריו"ח. ואינו אלא אליבא דרבא (ולא לר"ז ואביי כמש"כ לקמן רש"י ותוס' בד"ה ומאן תנא). ול"נ דדוקא בקולית נבלה דלטמא השומר במגע צריך שתהא הטומאה בעצמה ראויה לטמא במגע. אבל הכא לענין שיהא השומר מטמא באהל די לנו שתהא הטומאה עצמה ראויה לטמא באהל. והרי ראויה היא אם האהיל כנגדה:





הגהות יעב"ץ

גמ׳ דליכא כזית מוח בפנים. נ"ב צ"ע התינח נפתיחה. אלא מיהת בקולית סתומה מי ניחא. מי ידעינן דליכא כזית מוח והדרא קושיא באוהל ליטמא. וי"ל דמיירי בקולית של מת ישן שידוע שלא נשאר בה מוח:


שם דאיכא כזית מוח. נ"ב אנבלה קאי דשיעורה בכזית אבל דשרץ בכעדשה סגי לי׳: רש״י ד"ה מילתא היא כו׳ דמשום דשמשה כזית נותר כצ"ל:


ד"ה טמאה וכו׳ וכיון דכוותה בבעלי חיים כצ"ל:


ד"ה נבלה וכו׳ שיש בה בכעדשה. נ"ב אקולית דשרץ קאי דשיעורו לטמא בכעדשה:


תוס׳ ד"ה נוגע וכי׳ מאהיל לא אי. נ"ב פירוש קשיא לתוס׳ דילמא מיירי בדאיכא כזית בשר ולא משום מוח שבפנים. ואהא קאי מ״ש בסמוך אע"ג דלא הוי אוהל דומיא דנוגע כו׳ דכה״ג מאהיל לא מטמא אלא כנגד הבשר (וכצ"ל וט"ס הוא מ"ש כנגד המוח) והדר דייקי לישני לי׳ ר"י היא הא ודאי אשינויא דאיכא מוח קאי:





גליון הש"ס - רבי עקיבא איגר

גמ' וקולית השרץ. לאו דוקא דהא שרץ מטמא בכעדשה אלא דעיקר פירכא מנבלה ושרץ דנקט אשגירות לישנא הוא. רמב"ן בחידושי ב"ב דף ע"ז ד"ה אין אותיות:





חידושי חת"ס

קולית המת וקולית המוקדשים וכו' אע"ג דאין להם שייכות במס' זו אלא אגב גרירא דהעור והרוטב כמ"ש תוס' ריש פרקין תני עצם נבלה ושרץ לחלק בין סתומים לנקובים ואגב תני מת וקדשים דאין לחלק בין סתומין לנקובים וכן דרכו של רבינו הקדוש בסדר המשניות כמו ריש מס' שבועות ע"ש אלא הכא מת לא מתני' שפיר עם אינך דבשלמא מוקדשים ונבלה ושרץ כולהו אין טומאה בעצם עצמו אלא מחמת בשר שבתוכו להן יש חילוק בנבלה ושרץ בין סתומים לנקובים ובמוקדשים קמ"ל אעפ"י שהטומאה מחמת מוח שבתוכו מ"מ מטמא אפי' סתומים משום שמוש נותר אבל עצם כשעורה כמת דמטמא מחמת עצמו במגע ובמשא מאי שייטי' הכא. ע"כ דאוקי ש"ס דאאהל קאי לר' יוחנן ונגע היינו מאהל ומשום מוח שבתוכו ולאביי נגע ולא מאהיל וקמ"ל מוח שבתוכו אינו מעלה ארוכה ובזה נדחו כמה קושיית שהקשה ת"ח ע"ש:


מנין שאף במשא כן פי' שטהור בסתימה ולא קאי אטומאת משא בנקובה דלהא לא צריך קרא. והאי קאי אנבלה דבשרץ ליכא משא וכן למסקנא דנוגע דרישא היינו מאהיל ר"ל במת אבל בקדשים נוגע ממש קאמר ונקוט נוגע אקדשים ואמת והא כדאיתא והא כדאיתא וה"נ מ"ש תוס' דה"ל למתני אהל באפי' נפשי' ר"ל הנוגע בהן והמאהיל עליהן והוה ידעינן ממילא אהל קאי אמת ולא אמוקדשים:


ומ"ש תוס' דאהל לא מטמא אלא כנגד המוח היינו לפי מה שפירש"י לעיל קי"ט ע"א דקולי' שנפתחה תו לא הוה שומר שלא כנגד המוח ע"ש והכא בנקובה נמי מיירי ואע"ג דסגי בנקב כ"ש שחוט השערה נכנס לתוכו וא"כ אפשר דמ"מ אינו מוציא מוח ושפיר הוה שומר וזה הי' כוונת מהרש"א שהקשה אהתוס' ע"ש ועוד לקמן קכ"ו ע"ב מסיק אפי' חישב לנקוב דינו כנקיבה ושפיר הוה שומר מ"מ במוקדשים נבלה ושרץ בנקיבה ממש נקב רחב נמי מיירי. ובמת לא מתני' אלא בנקב כ"ש ולא מתני' לי שפיר ויפה כ' תוס' ולחנם השיג המהרש"א:


עצמות קדשים ששמשו נותר וכו' מבואר בפסחים אפי' בפסח דלא שייך עצלי כהונה על שבירת עצמות להוציא מוח דהא אסור לשבור בו עצם מ"מ כיון דגזרו על כל עצמות קדשים דשייך עצלי שלא יפתחו העצמות להוציא מוח לא פלוג רבנן וגזרו טומאה גם על עצמות פסח ששמש נותר ועיין צל"ח בפסחים שם דבר נאה ומתקבל. ועיין מה שהקשה שם על הרמב"ם דמשמע מיני' דס"ל עצמות ששמשו כבר נותר וכבר הוציאו את המוח שוב אינם מטמאים ודלא כרב מרי. וגם בפי"ט מפסולי מוקדשים השיג ראב"ד על רמב"ם דלא כ' דמיירי בעצמות חלוצין ומ"ש כ"מ דמ"ש רמב"ם אין בהם מוח היינו חלוצים ז"א דמשמע עתה אין בהם ונחלצו אחר שכבר שמשו נותר וזה ליתא ויפה השיג הראב"ד ע"ש בסוגיא בפסחים ונלע"ד רב מרי גופי' שחידש לנו אע"ג שכבר שמשו נותר יצא לו ממשנתינו דלא ס"ל נוגע היינו מאהיל אלא ס"ל כאביי דשמעתין דליכא שום מ"ד דס"ל נוגע היינו מאהיל וע"כ משנתינו שאין בהם מוח וכבר שמשו נותר ואפ"ה מטמאים הידים ונהי דליכא למימר לימא מסייעא לי' ממתניתין דאי לאו דקמ"ל רב ה"א כרבא דר' יוסי ס"ל נוגע היינו מאהיל והוה מוקמי' מתניתין וכאוקמתא דר' יוחנן משו"ה איצטריך דרב מרי לאשמעינן דלא כרבא ור' יוחנן מ"מ רב מרי גופי' הוציא דינו ממשנתינו אבל למאי דקיי"ל כרבא לגבי אביי נהי להלכה לא פסק רמב"ם כר' יוסי כאשר יבואר אי"ה מ"מ באוקמתא דמתניתין ס"ל כר' יוחנן וממילא ליתי' דרב משו"ה לא פסק רמב"ם כוותי' ומיושב ק' צל"ח. וגם השגת הראב"ד דע"כ לא מוקמי' בחלוצין אלא משום דרב מרי וכיון דליתי' לדרב מרי ליתי' לאוקמתא דחלוצין עיין כי הקצרתי יען אין כאן מקומו. ודברי מהרש"ל בכאן וכן דברי מ"ל פ"ח מה' פסח לא זכיתי להבינם:


אף אנן נמי תנינא וכו' נראה דלא נעלם ממנו ק' רישא לסיפא אלא ס"ל כתי' רבא לחלק בין מאהיל לאהל דהמשכה וכשינויי דרבא ומ"מ פריך ש"ס מסיפא דסמיך אסיפא דסיפא במשנה שלפנינו באהלות דגרסינן בה האהיל על חצי זית ודבר אחר מאהיל עליו ועל כחצי זית טהור ואין שום סברא לומר דהאהיל עם המשכה שיהיו ב' שמות אפי' תאמר נוגע והאהיל הוה שם א' מ"מ גם האהיל עם המשכה שם א' הוא. ולפ"ז כדמסיק רבא לחלק בין אהל דהמשכה לאהל שמאהיל עליו ממש. מ"מ מודה במשנתינו דמיירי בטומאה רציצה בין ב' מגדלים וסיפא נמי ב"ב מגדלים וכמ"ש הרממר"ב דמייתי תי"ט. אך משנת ר' יוסי לא בעי לדחוקי בשני מגדלים כיון דלרבא אשכח לר' יוסי גופי' דנגיעה היינו מאהיל בחבילי מטה וסריגין ולפ"ז אין הלכה כר' יוסי דס"ל נגיעה היינו אהל אע"ג דמשנתינו אתי' כוותי' מ"מ סתם משנה דאהלות ודעדיות דמיירי בשני מגדלים דלא כר' יוסי ה"ל תרי סתרי ועוד דתני בבחירתא דלא כר' יוסי. ומיושב פסק רמב"ם שתמה עליו יש"ש בשמעתין ע"ש:


אמאי טהור מת בכסיתו הוא. צ"ע מה צורך לזה ומ"ט נמי דאביי דפליג הא יש להוכיח מיני' ובי' דמיירי בטע"ט דממ"נ אי איירי בסיפא ע"פ המת שנגע בנקבים נגד המת ממש א"כ ברישא אמאי טהור הא בסוכה י"ח ע"א מייתי משנת ארובה אין בה פ"ט וטומאה נגד ארובה מה שכנגד ארובה טמא. ואע"כ מיירי שלא כנגד הטומאה וברישא אינו מושך הטומאה ובסיפא מושך הטומאה נגד הנקבים וע"כ בגבוה טפח מיירי דלא"ה אינו מושך הטומאה וצ"ע וכעין ק' זו עוררני חכם א' וצ"ל דין מחודש נהי דלא אמרינן לבוד בטומאה דהלכתא גמירי לי' כדמסיק שם בסוכה מ"מ כל שמבטלו בבנין וגם לא ניחא לי' בהנקבים הבנין מבטל אותם וה"ל כסתום לכן ברישא דבטיל החלבים והסריגין בבנין וגם ניחא לי' בהני נקבים ה"ל כסתומים ואפי' נוגע נגד המת טהור. ובסיפא דלא ביטל בבנין אלא פרשם ע"פ המת טמא כשנוגע נגד המת. ובארובה פחות מפ"ט אעפ"י שהוא בבנין מ"מ הארובה נעשית בכוונתו וכיון דלא אמרינן לבוד לענין טומאה כנגדו טמא:


קסבר ר"י טומאה טמונה אינה בוקעת ומ"מ קבר סתום בוקע כמ"ש תוס' בעירובין ע"ש ע"א ד"ה והרי וכו' ונעלם זה ממהרש"א ב"ב ק' ע"ב תוס' ד"ה ורומן וכו' ועיין ר"ש משנה ג' פ"ו דאהלות מייתי תוספתא וצ"ע:





דור רביעי

דף קכ״ה ע״א גמר׳ נוגע אין מאהיל לא לכאור׳ הפירוש הפשוט דהש״ס מדייק מאהיל לא דאל״כ פשיטא דמטמא במגע וכי מקרא אתא לאשמעינן, אלא דא״כ מאי קמתרץ דליכא כזית בשר הרי הדרא קושי׳ לדוכתי׳ מאי קמ״ל דאז שני הדינים פשיטא, הן דמטמא במגע משום עצם והן דלא מטמא באוהל משום דליכא כזית בשר או מוח, אלא דהת״ח ז״ל מקיים פי׳ זה בגמ׳ עיי״ש, אבל התוס׳ לא סברו כן דהרי הקשו דילמא באמת איכא גם מאהיל, ולא קתני לי׳ כמו דלא קתני דמטמא במשא. ולפי מה שכתבנו למעלה ניחא, דלא פריך הש״ס מצד פשיטא דע״כ מאהיל לא, די״ל דנקט לי׳ קולית המת כדי לתרץ איך גזרו על שימש נותר יותר משימש נבלה. וע״ז קתני דעשאוה כקולית המת. אלא דלפ״ז קשה להלום תי׳ התוס׳ על קושייתם. וגם מגמ׳ דלקמן ומדברי התוס׳ דלקמן נראה דבעינן למצוא איזה רבותא בהא דקולית המת דנוגע בו נטמא וצ״ע ודו״ק.


תוס׳ ד״ה נוגע אין מאהיל לא באמצע הדיבור ואע״ג דלא הוה אוהל דומי׳ דנוגע, דנוגע בכ״מ טמא אבל מאהיל לא מטמא אלא כנגד המוח וכו׳ עכ״ל. וקמתמה המהרש״א ז״ל דהרי לעיל גבי שני עצמות ועליהם שני חצי זתים מוכח דגם במונחים השני זיתים חוץ לאוהל אלא שראשי השנים נכנסו לאוהל נטמא משום דיד ושומר מכניס טומאה לאוהל, וא״כ ה״ה הכא דהשומר מכניס הטומאה אם מאהיל עליו אפילו שלא כנגד המוח, ועיין בהגהות ק״ז רעק״א זצ״ל בהגהותיו על המשניות ובהגהות מהרש״ש זצ״ל, דאע״ג דכל שא״א ליגע לא מטמא משום שומר, מ״מ כאן דאפשר לבוא לידי מאהיל כנגד המוח משום דטומאה בוקעת ועולה, והוה כמו מגע כדאר״י, ומהרש״ש מוסיף דגם לולי ר״י, כיון דאתא לכלל טומאת אוהל סגי כאן, כיון דעל טומאת אוהל אנו דנין. אלא דכל דבריהם ז״ל נדחים במה שכתב הלב ארי׳ ז״ל. ואני אסביר את דבריו הקדושים דשאני הכא, דהרי האי עצם אף שהוא שומר מ״מ כיון דהוא סתום מכל צד הרי הוא מעכב מלטמא, דטומאה בלועה הוא שאינה מטמאה כלל. אלא דאם אין כאן פותח טפח קיימ״ל דטומאת מת בוקעת ועולה, אבל רק עולה ולא לצדדין ואנו בעינן כאן שקודם שבוקעת לעלות לחוץ תמשוך לאורך העצם כדי שתבוא לתוך האוהל וזאת א״א דהרי הסתימה של העצם מעכב את הטומאה מלטמא ולכן אויר העצם החלול בלי מוח לא נתמלא מן הטומאה כיון שטומאה בלועה היא, אלא בוקעת ועולה למעלה וכיון שהיא חוץ לאוהל מאן יכניסה לתוך האוהל. והדברים אמיתים וקילורין לעינים ולכן קושי׳ המהרש״א על התוס׳ לק״מ ודברי ק״ז בעהחת״ס ז״ל בחדושיו כאן לא זכיתי להבין ודו״ק.


בא״ד וא״ת ולשני לי׳ הא מני ר׳ יוסי דל״ל טומאה בוקעת ועולה לקמן בשמעתן, ושמא לא מסתבר לי׳ לאוקמא כר״י עכ״ל וכתב המהרש״א ז״ל דה״ה דהוומ״ל דגם ר״י מודה כאן בקולית דהוה כמת בכסותו כמש״כ התוס׳ לקמן, ועיין לקמן על דברי התוס׳ במהרמ״ל ז״ל מה שכתב בזה ובאמת ע״כ הש״ס דהכא לא נחות לזה דלמה לי׳ ליפרך ואי דאיכא כזית מוח טומאה בוקעת ועולה, דבר דתלי בפלוגתא, ולא פריך הא מת בכסותו הוא, דבר דהכל מודים בה ובגוף סברת התוס׳ עיין לקמן מה שאכתוב בזה ודו״ק.


בד״ה ואי מוח שבפנים מעלה ארוכה מבחוץ פי׳ הק׳ אע״ג דליכא מוח כלל וזה דחקו וכו׳ עכ״ל, והנה רש״י ז״ל בעצמו כתב לקמן בד״ה נבלה כיון דמתקשקש הוא בסה״ד דהשתא גרע מקולית שיש בה בכעדשה מוח לח, דההיא מעלה ארוכה הוא עכ״ל, והתוס׳ כאן הוסיפו על דברי רש״י ז״ל תיבת ״כלל״ מה שליתא ברש״י שלפנינו וא״כ גם הכא כוונת רש״י ז״ל במה שכתב ״אע״ג דליכא מוח״ ר״ל שיעור כזית אבל כעדשה ע״כ איכא דלהכא קתני קולית. ולא עוד אלא בדליכא מוח כלל א״א לאוקמי, דא״כ מה קמ״ל, והרי הש״ס ג״כ מהדר לפרש האי קולית המת שיהי׳ בו שום רבותא ולפי דרכם של תוס׳, דרש״י ז״ל מפרש דבלא מוח כלל קאמר דאינו מעלה ארוכה, י״ל דדחקו של רש״י הי׳ ממה דפריך הש״ס, ותו קולית נבלה קולית השרץ כי נקבו אמאי מטמאו. ועיין בגליון הש״ס שכ׳ דעיקר הפירכא מנבלה, ושרץ דנקט הוא שיגרא דלישנא, ולפי פרש״י ז״ל אין צריך לדוחק זה כיון דמיירי בלית בי׳ מוח כלל דבדאית בי׳ מוח בכעדשה לכ״ע מעלה ארוכה לבשר בחוץ ודו״ק.


ד״ה א״ה מוקדשין וכו׳, פירוש בשלמא אי איירי בדאיכא כזית א״ש מוקדשין, אפילו למ״ד בפסחים נותר בכביצה דכל חד איירי בשיעור דידי׳ וכו׳, ויותר הוול״ל דלמ״ד נותר בכביצה ה״ה האי קולית המת מצי מיירי בכביצה, דאם בכזית אינו מטמא באוהל ה״ה בכביצה ודו״ק.


תוס׳ ד״ה ומאי נוגע דקתני היינו מאהיל וקמ״ל דנוגע היינו מאהיל ומצטרפין, וא״ת וליתני כזית מן המת וכו׳, וי״ל דלא הוה שמעינן מהכא וכו׳, כל דברי התוס׳ מוקשים וקשים להולמם עיין במהרמ״ל ובת״ח ובלב ארי׳ מה שהאריכו בדיבור זה, ולפע״ד בפירוש דבריהם הוא, דהא דנוגע ומאהיל מצטרפין ודאי אינו אלא בנוגע ומאהיל על בשר המת דמטמא באוהל, אבל פשיטא דנוגע בחצי שעורה עצם ומאהיל על חצי כזית בשר דליכא כאן שום טומאה וכיון שכן ע״כ האי נוגע בקולית המת מצד נוגע במוח נמי אית בי׳, דאל״כ דרק משום נוגע בעצם הוה נשמע דנוגע בעצם מצטרף עם מאהיל על המת בדאיכא בכל או״א חצי שיעור, וזה ליתא כדכתיבנא, וזה כוונת התוס׳, דאי הוה קתני דין זה בבשר מן המת, לא הוה ידעינן אלא בבשר המת דמטמא באוהל כמו במגע, אבל בקולית אי אית בי׳ חצי זית מוח המתקשקש, הוו״א דנגיעה בו ומאהיל על חצי זית בשר אחר, אינו מצטרף כי האי קולית לא מצי לבוא לידי טומאת אוהל אלא ע״י צירוף והוה אמינא דבכהג״וו אינו מטמא וכעין שכתבו התוס׳ לעיל קכ״א ע״ב בד״ה ולהעמידה על פחות מכזית, דאע״פ דעם חצי זית אחר מצטרף, מ״מ בסופה לטמא טומאה חמורה לא סגי בחצי זית עיי״ש, וה״ה הכא הוו״א דאין כאן נגיעה במוח משום דאפשר ליטמא באוהל ע״י צירוף, קמ״ל דמ״מ מצטרף, אלא באמת אני מסתפק טובא בדין זה אם מצטרף בכהג״וו, דהא האי נגיעה בעצם שתהי׳ חשובה כנגיעה במוח עצמו הוא מטעם שומר דמכניס ומוציא, וזה אינו בעצם סתום מכל צד דהוה טומאה בלועה, ורק מטעם דטומאה בוקעת ועולה, והנה לא מבעי לפי מה שקיימנו למעלה דברי הלב ארי׳ דלא מהני זאת לשווי׳ שומר להכניס ולהוציא מפני שרק עולה למעלה ולא להמשיך לצדדין, אלא אפילו נאמר כדעת הגהות רעק״א ומהרש״ש שמקיימין דברי המהרש״א דמהני ג״כ להמשיך הטומאה, ושפיר הוה נוגע בעצם כנוגע במוח, מ״מ כיון דכל זאת נבנה על הכלל דטומאה בוקעת ועולה דלכן לא הוה כטומאה בלועה, אבל כאן בחצי זית מוח המתקשקש בתוכו דאין כאן שיעור טומאה, מנ״ל לומר כלל בזה טומאה בוקעת ועולה, ואין זה דומה להא דלקמן ע״ב דקאמר ר״ז בטומאה רצוצה בין ב׳ מגדלים דמיירי נמי בחצי שיעור, ומ״מ אמרינן דמצד הללממ״ס דטומאה רצוצה בוקעת ועולה עד לרקיע גם בחצי זית הדין כן, דשאני התם דאינה בלועה אלא רצוצה וגלוי׳, ויכול לנגוע בה ומהני האי דרצוצה דהוה האויר כמלא ממנה ואם נוגע בידו אחת בחצי זית ומאהיל בידו השנית על האי חצי זית שבין המגדלים, חשבינן כנגע בזית שלם בב״א, אבל כאן בקולית דסתום והסתימה משוה את הטומאה לטהרה דנגיעת בית הסתרים אינו מטמא, וצריכין אנו לסלק האי סתימה ע״י שנאמר דהטומאה בוקעת את העצם הסותם ומפסיק, כיון דרק חצי זית איכא דאין בו טומאה, מנ״ל דאמרינן ביה נמי דבוקע את העצם ועולה, והדבר צריכין תלמוד ועיון רב לפע״ד ודו״ק.





ים של שלמה

דין קולית המת וקולית המוקדשים בין סתומים בין נקובים טמאים וגבי מת מטמא, באוהל אפי' אין בהם אלא מוח מעט ראוי להעלות ארוכה לכשר שבחוץ ואם המוח מקשקש בו אינו מטמא אלא כשיש בו כזית מוח וקולית שנסרה לרחבה במגל דתו לא מעלה ארוכה טהורה אם אין בו כזית מוח ונוגע ואהל חד שמא הוא ומצטרפין וקולית הנבלה או השרץ הנוגע בהן סתומין טהורין והיינו במוח המקשקש או שנסרה לרחבו דאל"כ הוי כאבר שלם שמטמא אפי' סתום ניקבה אפילו בכל שהוא שיכול להכניס בה שער טמאים במגע ובמשא ואם חישב לנוקבה כנקובים דמי ודין דכל למטה טפח חשי' נגיע':


מתני' קולית המת וקולית המוקדשין הנוגע בהן בין סתומין בין נקובי' טמא פירו' שגזרו טומאה על הפיגול והנותר משום חשדי כהונה ועצילי כהונה כדאיתא בפסחים וגזרו טומא' אף על העצמו' ששמשו נותר קולית נבלה וקולית השרץ הנוגע בהן סתומין טהורין דכתיב בנבלתה ולא בעצמות אבל נקובי' כל שהוא מטמא במגע שהרי יכול להכניס בה שער מניין שאף מטמא במש' ת"ל והנוש' את שבא לכלל מגע בא לכל' משא ופריך בגמרא נוגע אין אבל מאהיל לא ה"ד אי דאיכא כזית בשר באוהל נמי ליטמא ומשני דליכא כזית בשר ואי דאיכא כזית מוח מבפנים טומאה בוקעת ועולה באוהל נמי ליטמא דליכא כזית מוח מבפנים ואי מוח מבפנים מעלה ארוכ' לבשר מבחוץ אבר מעלי' הוא באוהל נמי ליטמ' פי' אע"ג דליכ' מוח בכזית הואיל וגבי חי פעמים שכלה הרבה מוח וחוזר מאיליו ועל ידיה מתרפא הבשר מבחוץ א"כ שם אבר עליו ותנן האיברים אין להם שיעור אפי' פחות מן הכזית במת ופחות מכעדשה בשרץ אמר רב יהוד' זאת אומרת מוח בפנים אינו מעלה ארוכה מבחוץ כו' אביי אמר לעולם מבפני' מעלה ארוכה מבחוץ ומתניתין איירי בששפה דנסרה במגל או בסכין דתו לא מעלה ארוכה וכר"א דאר"א קולית ששפה לארכה טמאה לרחבה טהורה ורי"א לעולם דאיכא כזית ואי נמי ליכא כזית מוח מבפנים מעלה ארוכ' מבחוץ ומאי נוגע דקתני במתני' מאהיל ואי מוח מבפני' מעלה ארוכה מבחוץ קולית נבלה וקולית השרץ כי לא ניקבו אמאי טהורין אמר ר' בנימין בר גדל אר"י הכא במאי עסקינן כגון דאיכא כזית מוח המתקשקש דשוב לא מעלה ארוכה לבשר מבחוץ גבי מת טומאה בוקעת ועולה מוקדשים נמי כיון דשמשו כזית נותר נטמא כדפי' אבל קולית נבלה כיון דמתקשקש הוא ניקב' אין לא ניקב' לא א"ר אבין אף אנן נמי תנינא דנוגע הוא מאהיל וחד שמא אית לה הנוגע בכחצי זית ומאהיל על חצי זית או חצי זית מאהיל עליו טמא אא"ב חד שמא הוא מ"ה מצטרף אא"א תרי שמא נינהו מי מצטרף והא תנן זה הכלל כל שהוא משם אחד מצטרף וטמא משני שמות טהור ופריך אלא מאי חד שמא הוא אימא סיפא אבל הנוגע בכחצי זית וד"א מאהיל עליו ועל כחצי זית טהור ואי חד שמא הוא אמאי טהור אלא קשיא רישא אר"ז בטומאה רצוצה בין שני מגדלי' של עץ עסקינן ואין ביניהם פותח טפח דכולה נגיעה היא אבל בעלמ' לא תסייע לר"י דנוגע ומאהיל לא מצטרף דלא חד שמא הוא ופריך ומאן תנא דקרי לאוהל נוגע רבי יוסי היא דתניא רי"א מלא תרוד רקב מטמא במגע ובמשא ובאוהל בשלמא במשא ובאוהל הא קטעין ליה לכולה והא קא מאהיל אכוליה אלא נוגע הא לא נגע בכוליה אלא לאו ש"מ מאי נוגע מאהיל והא קתני נוגע והא קתני מאהיל אמר אביי למטה מטפח סמוך לטומאה אפי' מאהיל עליה חשבי' אוהל נגיעה למעלה מטפח אוהל גרידא רבא אמר אפי' למעלה מטפח נמי אוהל נגיעה הוא וה"ד אוהל גרידא פירש שאינו מצטרף בהמשכה פירש ד"א מאהיל עליו ועל הטומאה דהוא מינו מאהיל על הטומאה ולא טומאה מאהלת עליו אלא ד"א ממשיך את הטומאה עליו כה"ג הוא דאינו מצטרף ופירש רש"י דלאביי לא מיתוקמא מתניתין כר"י דלא קרי למאהיל נוגע אלא למטה מטפח הוא דהוי נגיעה וא"כ קשה לן דיוקא קמא נוגע אין דהיינו למטה מטפח אבל מאהל גרידה דהיינו למעלה מטפח לא ואי לדאיכא כזית באהל נמי ליטמא ואביי לא מהדר לאוקמי הא דר"י דהא הוא אוקמיה למתניתין בשאין בו כזית ובששפה כו' והכא קמהדר לתרוצי דר"י דקתני גבי רקב מגע ואהל וק"ל והא לא נגע וכ' התו' מאן תנא דקרי לאהל נגיעה ר' יוסי היא פי' בקו' דלא מייתי ראייה אלא אליבא דרבא וכן עיקר וכו' ע"ש כל הדבור בסוגי' (דף קכ"ה ע"ב) ולעניין פסק הלכה פסק הרמב"ם כר"י וז"ל בהלכו' טומאת מת פ"ב מוח שבתוך העצם הרי הוא מעלה ארוכה מבחוץ ולפיכך קולית המת והעצם הסתום משני קצותיו אם יש בתוכם מוח כדי לעלות ארוכה הרי זה כמת שלם היה בו מוח המתנדנד אם יש בו כזית הרי זו מטמא באהל אף ע"פ שהעצם סתום מכל צדדים טומאה בוקעת ועולה בוקעת ויורד שהמוח כבשר לכל דבר ועו' כת' בהלכ' אבו' הטומא' בס"פ שני וז"ל קולית הנבלה הנוגע בה או נושאה טהור שכל דבר מן הנבלה שאינו מטמ' במגע אינו מטמא במש' ניקבה כל שהו הנוג' בה או נושאה טמא בד"א כשהיה המוח שבה מתקשקש שהרי אינו מעלה ארוכה אבל אם היה עומד במקומו אם יש בו כדי לעלות ארוכה לעצם מבחוץ הרי זו מטמא במגע ובמשא ככל האיברים וכבר פרשנו שהקולית היא העצם הסתום מכל צדדיו ע"כ ולפי זה מאחר שהל' כר"י והוא מוקי מתני' דנוגע היינו מאהיל וראוי לפסוק שיצטרף נגיעה לאהל חוץ מטומאה בהמשכה וכדברי רבא דלדברי ר"י לא מיתוקמא מתניתין אלא כרבא וכדפרישי' לעיל והוא פסק להדי' בנגיעה ואוהל אינו חיבור אפי' אהל בלא חיבורן וז"ל הרמב"ם המשא והמגע והאוהל ג' שמות הן וכל שהו' משם אחד מצטרף ומטמא ומב' שמות אינו מצטרף וטהור כיצד הנוגע בשני חצאי זיתים כו' או שהאהיל על חצי זית וחצי זית אחד מאהיל עליו או שהיה הוא וחצי זית תחת האהל והאהיל במקצ' גופו על חצי זית אחר או האהיל חצי זית על מקצתו הכל טמאין מפני שהו' שם אחד אבל הנוגע בחצי זית או הנושא חצי זית וד"א מאהיל עליו ועל כחצי זית או שהאהיל הוא על חצי זית אחר וכן הנוגע בחצי זית ונושא חצי זית אחר הכל טהורי' שאין המגע מצטרף עם המשא אלא במת ולא בשאר טומאות ולא המגע מצטרף עם האהל ולא האהל מצטרף עם המש' לפי שאינם שם אחד וצ"ל דס"ל כר"י בדיניה אבל באוקימת' דמתני' לא ס"ל כוותי' וס"ל כשינוייא דאביי דמוקי כששפה וס"ל דמתנית' דאהילות דנוגע בחצי זית ומאהיל על חצי זית כו' לא מיתוקמ' אלא או כר' זירא דאיירי בטומאה רצוצה או כאביי דאיירי במאהי' למטה מטפח וכן פי' הרמב"ם להדיא במשנה ואיני יודע למה לא פסק כרבא שהוא בתראי וכאוקמתי' דר"י ואפשר דס"ל משום דרבא מסיק מנא אמינא לה ואביי דחה דבריו מה בכך ס"ס ס"ל הכי ואם ראייתו נדחית דבריו לא נדחית ובפרט דר"י כוותיה ע"כ נ"ל דהלכה כרבא דנגיעה ואהל מצטרפין חוץ מטומאת אהל בחיבורן שאינו מצטרפין לנגיעה ומ"מ נ"ל דהלכה כאביי בדיניה היכא ששפה לקולי' ברוחבה שאינו מעלה ארוכה ונ"מ לענין טומאת אהל היכא דליכ' ביה כזית מוח שאינו מטמ' מאחר שאינו מעלה ארוכה ועוד איכא נ"מ גבי נבילה ושרץ הוי סתומין טהורי' דהא ר"א נמי אמרה הכי ולא מצינו שחולק ר"י עליה ומה דלא מוקי מתני' בהכי ומוקי לה במוח המתקשקש משום דנ"ל דוחק לאוקמי סתמ' דמהני בהכי כי סתם קולי' משמע בשלימותו שלא נשפה גם מה שפסק דלמטה מטפח חשבינן כנגיעה נמי הילכתא כוותי' ונ"מ לענין נגיעה בחצי זית ואהל חצי זית בהמשכה כשהן למטה מטפח דחשבינן ליה חיבור ואף רבא לא פליג עליה להדי' אלא דלא בעי לאוקמי מתני' בהכי דאיירי דווק' בכה"ג בלמטה מטפח הנראה בעיני כתבתי ואם יבא מורה צדק יאיר עינינו בתורתו תו מסקינן ת"ר בנבלתה ולא בקולית סתומה יכול אפי' ניקבה ת"ל הנוגע יטמ' את שאפשר ליגע טמ' ואת שאי אפשר ליגע טהור בעי רב אושעי' חישב עלי' לנוקבה ולא ניקבה מהו מחוס' נקיב' כמחוסר מעשה דמי או לא הדר פשטה מחוסר נקיב' לאו כמחוס' מעשה דמי וכן הלכה:

